Шматлікія законы за апошнія дзесяць гадоў былі прынятыя ў Францыі з мэтай абараніць францускую мову, у тым ліку закон, які робіць францускую абавязковай мовай для рэклямы, этыкетак ды інструкцыяў з карыстаньня. Каля 40 адсоткаў песьняў у эфіры францускага радыё мусяць быць франкамоўныя, гэткая ж формула існуе на тэлебачаньні. Каб змагацца з засільлем англіцызмаў, тэрміналягічная камісія рэгулярна стварае алтэрнатывы ангельскім кампутарным ды бізнэс-тэрмінам кшталту "World Wide Web" ці "CD-ROOM". Урад заабавязаны ўжываць новыя тэрміны, шмат зь якіх гучаць нязвыкла нават для францускага вуха.